PIKK.ee

Kutse osalema EL ÜPP võrgustiku konverentsil 'Water resilience in agriculture: innovation in practice'
2026-02-04 - 2026-02-09
Kutse osalema EL ÜPP võrgustiku konverentsil ‘Water resilience in agriculture: innovation in practice’
Hamburg, Saksamaa
19.–21. mai 2026
Kandideerimise tähtaeg: 9. veebruar 2026 kell 23:59 (CET)
EL ÜPP võrgustik kutsub osalema rahvusvahelisel konverentsil, mille keskmes on uudsed lahendused paremaks toimetulekuks kliimamuutustest tingitud vee-režiimi muutuste ja ekstreemsete ilmastikuoludega põllumajanduses ja metsanduses.
Konverents keskendub praktilistele lahendustele ja projektitulemustele, mis aitavad paremini toime tulla veega seotud väljakutsetega põllumajanduses. Osalejad saavad tutvuda reaalsete näidetega, osaleda aruteludes ja töötubades ning külastada uudseid lahendusi kasutavaid ettevõtteid Põhja-Saksamaal.
Teemavaldkonnad:

Vee ringmajandus
Põua- ja kliimakindlad kultuurid ning tootmissüsteemid
Kastmisefektiivsus, täppiskastmine, digitaalsed tööriistad
Looduspõhised lahendused (nature-based solutions)
Muldade majandamine
Veekvaliteet ja veereostuse vähendamine

Oodatud on:

Põllumajandustootjad ja metsamajandajad
Projektide ja algatuste esindajad (nt EIP-AGRI töörühmad, Horisont jt)
Teadlased, nõustajad, innovatsioonivahendajad
Veemajanduse asutused ja kutseõppe spetsialistid
MTÜd ning teised huvilised
Põllumajandusajakirjanikud, sisuloojad ja influencer’id, kes tegelevad vee ja põllumajanduse teemadega

Kandideerimine ja lisainfo konverentsi veebilehel
Küsimuste korral: conference.innovation@eucapnetwork.eu või Maaelu Teadmuskeskuse innovatsioonikonsultantidelt

Oluline teada
Valikukriteeriumid
Kandideerimisavaldusi hinnatakse järgmiste kriteeriumite alusel:

Taotleja osalus asjakohastes tegevustes, projektides või algatustes, mis käsitlevad veevarude vastupidavust.
Taotleja näitab üles selget huvi ja motivatsiooni osaleda konverentsil, viidates konverentsi põhieesmärkidele.
Taotlejal on teemakohane taust ja valmisolek jagada oma teadmisi, kogemusi ja ideid teiste osalejatega.
Kandidaat suudab näidata, kuidas osalemine konverentsil võiks toetada tema professionaalset tegevust.

Valiku tegemisel arvestatakse ka geograafilist tasakaalu, et tagada osalejate ühtlane jaotus ELi liikmesriikide vahel.
Valikuprotsess

Ühest organisatsioonist või projektist valitakse maksimaalselt üks osaleja.
Kui üks kandidaatidest on põllumajandustootja või metsamajandaja, võib samast projektist/organisatsioonist erandkorras osaleda ka teine inimene.
Osalejate arv on piiratud, mistõttu ei ole võimalik kõiki kandideerijaid konverentsile vastu võtta. Valituks osutunud taotlejatele saadetakse eraldi kutse registreerumiseks ja osaluse kinnitamiseks.

Reisi- ja majutuskulud

Osalemine konverentsil on tasuta.
Avaliku sektori (nt ministeeriumid, ametkonnad) esindajad katavad ise oma sõidu- ja majutuskulud.
Muude osalejate puhul võib Euroopa Komisjon teatud juhtudel katta sõidu- ja majutuskulud, kui neid ei saa hüvitada projekti või organisatsiooni kaudu.
Ära tee reisibroneeringuid enne, kui oled saanud kinnituse valituks osutumise kohta.
